open-index/open-wikipedia-markdown huggingface dataset:
Røssholmen-Skjela-Oterholmen naturreservat

**Røssholmen-Skjela-Oterholmen naturreservat** består av et område ved Ona i Ålesund kommune. Området ble vernet 1. august 2010 (vedtatt 28. mai 2010) som ett av 36 reservater i Møre og Romsdal. Reservatet inngår i verneplan for sjøfugl. Fra og med 1. mai til og med 31. juli er det forbud mot ferdsel på land i verneområdet, med unntak av Skjela og Røssholmen. 

Verneforskriften sier at formålet med vernet er 
::«å ta vare på eit område som har særskilt verdi for biologisk mangfald og som inneheld trua, sjeldsynt og sårbar natur. Skjergardsområdet med urørte holmar og omliggande grunne sjøområde med naturleg tilhøyrande plante- og dyreliv, utgjer ein viktig hekkelokalitet for sjøfugl som toppskarv, krykkje, teist, svartbak, gråmåke og sildemåke og fleire andre fugleartar. Området har òg økologisk funksjon som overvintringsområde for mange fugleartar.» 

## Referanser
Meletios av Lykopolis

**Meletios av Lykopolis** (latin: **Meletius** eller **Melitius**, død i 327) var biskop av Lykopolis, dagens Asyut i Egypt.

Under Diokletians kristenforfølgelse overtok Meletios den aleksandrinske patriark Petros I av Alexandrias visitasjonsforpliktelser, og ble fengslet og dømt til gruvearbeid. Etter Petros' tilbakekomst i 306, ble Meletios, som nå var blitt rehabilitert, verken anerkjent i embetet eller var i stand til å vinne tilslutning for den mer strenge måte han ønsket å håndtere de trosfrafalne fra forfølgelsesperioden. Det var i oldtiden en rekke grupper som bekymret seg over at det var for lett å vende tilbake etter frafall.

Meletius grunnla en «martyrkirke» med en gruppe bekjennere som var enige med ham. Dermed oppstod det meletianske skisma, som det ble kalt (og som ikke må forveksles med skismaet med samme navn, knyttet til Meletios av Antiokia).

Meletianerne hadde allerede rundt tretti biskoper på tidspunktet for Konsilet i Nicaea (325) og var i samtiden enda mer fremtredende til å inspirere spredningen av monastisismen. Melitios ble tillatt å forbli i sitt bispeembede i Lykopolis, men skulle ikke lenger tillates å ordinere nye biskoper utenfor sin egen region. De biskoper han allerede hadde ordinert ble akseptert under visse betingelser, og de måtte reordineres. Melitiuss død fulgte i 327, og ble etterfulgt av den han selv hadde håndplukket, Johannes Arkhaph (Ἰωάννης Ἀρχάφ). 

Store tvister oppsto under Athanasius' funksjonstid i Alexandria. For forsøket på å bevirke enhet førte ikke frem. Hans etterfølgere sluttet seg til arianerne, og bestod som en separat gruppering frem til 600-tallet. Spor etter meletianerne kan faktisk forfølges frem til 800-tallet.

## Litteratur
* 
## Referanser
EUs forordning om digitale markeder

**EUs forordning om digitale markeder** er en EU-forordning som trådte i kraft i november 2022, men først var fullt implementert fra 6. mars 2024.

Forordningen er rettet mot å begrense dominerende virksomheters makt over forbrukerne, og sikre fair konkurranse. Der er tale om de såkalte «gatekeepers» (tjenester med flere enn 45 millioner aktive sluttbrukere om måneden og med en omsetning på mere enn 7,5 milliarder euro de seneste tre år), som i første omgang er Apple, Microsoft, Amazon.com, Meta, Alphabet og ByteDance. Det handler blant annet om at man ikke må favorisere sine egne løsninger, såsom Microsoft Edge i Microsoft Windows, liksom det skal åpnes opp for flere app-butikker på iPhone og iPad. Man skal også kunne slette innebyggede programmer i Windows. Hvis reglene ikke overholdes vil det kunne bli idømt bøter på 10 % av virksomhetens globale omsetning på et år, eller opp til 20 % i gjentagelsestilfelle.

Forordningen krever også at sluttbrukerne skal ha kontroll over sine data og kunne flytte disse til en konkurrerende tjeneste. Tjenestene skal også ha sluttbrukernes samtykke, tillate tilbaketrekning av samme eller å nekte samtykke dertil.

Blant tjenester som er omfattet av denne forordningen er Tiktok, Facebook, Instagram, Google Maps, App Store, WhatsApp og Google.
## Se også
* Forordningen om digitale tjenester

## Referanser
Drøllstølsbekken kraftverk

**Drøllstølsbekken kraftverk** er et vannkraftverk i Eidfjord kommune i Vestland.

Det er et elvekraftverk som utnytter et fall på 171 meter i Drøllstølsbekken.

Installert effekt er 3,8 MW fra en peltonturbin. Årsproduksjon er 9,5 GWh.

DB Kraftverk AS eies av Hywer.

## Referanser


## Kilder
* 
* NVE vannkraftdatabase
Logisk skjema

En **logisk datamodell** eller **logisk skjema** er en datamodell for et spesifikt problemdomene uttrykt uavhengig av et bestemt databasehåndteringsprodukt eller lagringsteknologi (fysisk datamodell), men med tanke på datastrukturer som relasjonstabeller og kolonner, objektorienterte klasser eller XML-koder. Dette er i motsetning til en konseptuell datamodell som beskriver semantikken til en organisasjon uten referanse til teknologi.

## Oversikt
Logiske datamodeller representerer den abstrakte strukturen til et informasjonsdomene. De er ofte diagrammatiske og brukes mest i forretningsprosesser som ønsker å fange opp ting som er viktige for en organisasjon, og hvordan de er relatert til hverandre. Når den logiske datamodellen er validert og godkjent kan den bli grunnlaget for en fysisk datamodell og danner utformingen av en database.

Logiske datamodeller bør baseres på strukturer som er identifisert i en foregående konseptuell datamodell, siden denne beskriver semantikken til informasjonskonteksten, noe den logiske modellen også bør reflektere. Ettersom den logiske datamodellen forutser implementering på et spesifikt datasystem bør likevel innholdet i den logiske datamodellen justeres for å oppnå visse effisienser.

Begrepet "logisk datamodell" brukes noen ganger som synonym for domenemodell eller som et alternativ til domenemodellen. De to konseptene er nært beslektet og har overlappende mål, men en domenemodell fokuserer mer på å fange konseptene i problemdomenet i stedet for strukturen til dataene knyttet til domenet.

## Historie

Da American National Standards Institute først publiserte ideen om et logisk skjema i 1975 var valgene hierarkisk og nettverk. Relasjonsmodellen – hvor data beskrives i form av tabeller og kolonner – hadde akkurat blitt anerkjent som en dataorganiseringsteori, men det fantes ingen programvare for å støtte denne tilnærmingen. Siden den gang har det også blitt introdusert en objektorientert tilnærming til datamodellering – hvor data er beskrevet i form av klasser, attributter og assosiasjoner.

## Temar innen logiske datamodeller

### Grunner for å bygge en logisk datastruktur

* Bidrar til felles forståelse av forretningens dataelementer og krav
* Gir grunnlag for å designe en database
* Bidrar til å unngå dataredundans og forhindrer dermed inkonsistente data- og forretningstransaksjoner
* Forenkler gjenbruk og deling av data
* Reduserer tid og kostnader ved utvikling og vedlikehold
* Bekrefter en logisk prosessmodell og understøtter konsekvensanalyse

### Konseptuell, logisk og fysisk datamodell
En logisk datamodell kalles noen ganger feilaktig en fysisk datamodell. Den fysiske utformingen av en database innebærer dyp bruk av spesiell databasebehandlingsteknologi. For eksempel kan et tabell- eller kolonnedesign implementeres på en samling datamaskiner plassert i forskjellige deler av verden. Dette er domenet til den fysiske modellen.

Konseptuelle, logiske og fysiske datamodeller er svært forskjellige i mål og innhold:

## Se også

* DODAF
* Kjernearkitekturdatamodell
* Databasedesign
* Entitet-relasjonsmodell
* Databaseskjema
* Objekt–rolle-modellering
* FCO-IM

## Referanser
Waldemar Garntangen

**Waldemar Ribert Garntangen** (født 1998) er en norsk politiker som representerer Høyre. Han har siden 2019 vært kommunestyrerepresentant, og fra 2023 formannskapsmedlem, i Asker kommune. Fra 2023 er han også fylkestingsrepresentant for Høyre i Akershus.

## Referanser


## Eksterne lenker
*
Politibilde

Et **politibilde** eller **arrestantfoto**, også kjent engelske navnet «**mug shot**» (direkte oversatt: **ansiktsbilde**), er et bilde av en mistenkt, ofte tatt av politiet etter at vedkommende er arrestert, for å ha et bilde til identifikasjon av ofre, offentligheten og etterforskere. Bildene tas ofte fra skuldrene og oppover, forfra og fra siden.

Fotografering av kriminelle begynte i 1840-årene, bare noen år etter oppfinnelsen av fotografi, men det var ikke før 1888 at den franske politibetjenten Alphonse Bertillon standardiserte prosessen.

Den amerikanske Court of Appeals for the District of Columbia Circuit har lenge hevdet at publisering av arrestantfotoer fører til forhåndsdømming siden det antyder at den fotograferte har kriminelt rulleblad fra før, har en kriminell karakter eller i det minste har hatt problemer med politiet.

## Referanser


## Eksterne lenker
*
Jiang Ziya: The Legend of Deification

***Jiang Ziya: The Legend of Deification*** (originaltittel: *Jiang Ziya*) er en kinesisk animert fantasy- og eventyrfilm fra 2020 regissert av Li Wei og Cheng Teng. Filmen er en fantastisk fremstilling av den kinesiske generalen Jiang Ziya, som levde for over 3000 år siden. Selve handlingen er løst basert på 1500-talls romanen *[[Fengshen Yanyi]]*. Den er en oppfølger til *[[Ne Zha]]* fra 2019.

*The Legend of Deification* ble den tredje mest innbringende filmen i Kina i 2020 og en åttende mest innbringende på verdensbasis.

Den ble i tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Fildeling (trafikk)

I trafikk er **fildeling** (engelsk: *lane spliting*) når man kjører med motorsykkel eller sykkel mellom biler som står i kø i samme retning. Dersom køen er helt stillestående, for eksempel foran et rødt lys, kalles det **filtrering** (engelsk: *filtering*).

Dette gjør at motorsyklister kan spare tid, unngå stans, og det kan også være tryggere for motorsyklisten enn å stoppe bak et stillestående kjøretøy. Det kan også bedre trafikkflyten generelt siden flere kjøretøy kommer gjennom trafikkorker per tidsenhet, slik at man får kortere køer.

I norsk vegtrafikklov er fildeling og filtrering i utgangspunktet ikke forbudt, med mindre man bryter noen andre generelle trafikkregler. Det anbefales likevel å kjøre varsomt og frastå hvis man er i tvil. I andre land kan det derimot være strengt forbudt selv om fildeling kan være både trygt og hensiktsmessig i situasjonen.

## Sikkerhet
Filtrering i stanset eller svært langsom trafikk krever svært lav hastighet og bevissthet fra motorsyklisten om at det er fare for døring dersom kjøretøydører åpner uventet. Uventede kjøretøybevegelser som filskifte kan også forekomme med lite eller ingen advarsel. Busser og lastebiler krever ekstrem forsiktighet siden motorsyklisten kan være nesten usynlig for sjåføren som kanskje ikke forventer at noen skal filtrere. For å unngå kollisjon med et svingende kjøretøy i et veikryss etter å ha filtrert frem til krysset læres motorsyklister å enten stanse rett foran det fremste stoppede kjøretøyet, eller holde seg bak det ledende kjøretøyet. Syklister bør ikke stoppe direkte på passasjersiden av det ledende kjøretøyet siden man da fort kan være i en blindsone.

I Europa har det vært forsket på om fildeling og filtrering øker eller senker tryggheten ved å sammenligne land hvor det er lovlig og ulovlig, men det har ikke blitt konkludert om det bidro til eller forhindret ulykker. Fildeling kan føre til trafikksinne hos sjåfører som blir frustrerte over at motorsyklistene klarer å kjøre forbi køen.

## Referanser
Sveltingen naturreservat

**Sveltingen naturreservat** består av to skjær rett sør for Ona i Ålesund kommune. Området ble vernet 1. august 2010 (vedtatt 28. mai 2010) som ett av 36 reservater i Møre og Romsdal. Reservatet inngår i verneplan for sjøfugl. Fra og med 1. mai til og med 31. juli er det forbud mot ferdsel på land i verneområdet. 

Verneforskriften sier at formålet med vernet er 
::«å ta vare på eit område med særskilt verdi for biologisk mangfald. Område med skjer og omliggande sjøområde og naturleg tilhøyrande plante- og dyreliv, utgjer ein viktig hekkelokalitet for sjøfugl som toppskarv og teist.» 

## Referanser
Kunstnerboligforeningen

**Kunstnerboligforeningen** ble etablert i juni 2020 og arbeider for å utvikle rimelige utleieboliger for kunstnere tilknyttet en kunstnerorganisasjon, med tilhørende eller lokale atelierer, i hele landet.

Foreningen ble etablert av daværende styreleder i Unge Kunstneres Samfund (UKS) Steffen Håndlykken, daværende styreleder i Norske Billedkunstnere Ruben Steinum, kunstner Ina Hagen, arkitektene Arild Eriksen og Cathrine Finnema fra Fragment.

Foreningen har i tillegg til å arbeide politisk med betingelsene for kunstneres tilgang til bolig og arbeidsplasser i byen, gjort en rekke mulighstsstudier og bidratt i kunstprosjekter som tar opp vilkårende for ikke-kommersiell boligbygging. Prosjektet Kunstnerboliger i Hovinbyen, støttet av Kulturetaten (Oslo), er mye publisert og omtalt. I motsetning til de to kunstnerboligområdene som finnes i Oslo i dag, Ekely og Trolltun Borettslag på Bøler, så viste prosjektet på Hasle i Hovinbyen, kunstnerboliger som et boligkvartal med høy utnyttelse, men med både fellesrom på bakkeplan, fellesverksted, prosjektrom og næringslokaler.

Kunstnerboligforeningen, sammen med kunstnerne Anna Ihle, Ane Hjort Guttu, Sigrid Espelien og Sverre Wyller, ble også valgt til å lage kunstprosjektet Selvbyggeren til Oslo kommunes kunstsamlinger sin satsing Økern!, hvor både Lars Ramberg og Mia Habib bidro med kunstverk. Selvbyggeren var en midlertidig paviljong som foreningen bygget selv sammen med kursdeltakere, og som senere huset ulike kurs og arrangementer.

Kunstnerboligforeningen har skapt mye oppmerksomhet rundt kunstneres bo- og arbeidssituasjon, og utreder mulighetene for i 2025 å bli en medlemsorganisasjon for medlemmer av alle kunstnerorganisasjonene. Kunstnerboligforeningen kan spille en viktig rolle for kunstmiljøet i Norge. Foreningen ble opprettet for å tilby rimelige boliger og arbeidsplasser for kunstnere, og vil på sikt utvikle boliger som bidrar til at de kan bo og jobbe i Oslo til tross for økende levekostnader.

## Referanser


## Eksterne lenker
* 
* 
** Artikkel i Pengevirke
** Artikkel i Samtiden
Lønns- og prisdepartementet

**Lønns- og prisdepartementet** var et norsk departement som forvaltet etterkrigstidens prisreguleringspolitikk og konkurranselovgivning, forhandlinger om pris- og støtteordninger for jordbruk, skogbruk og fiskeri, og statens egne lønns- og personalsaker.

Lønns- og prisdepartementet ble opprettet i 1955. Det fikk overført sine oppgaver fra Finans- og tolldepartementet, ved at Statens personaldirektorat, Statens prisdirektorat og priskontoret ble skilt ut og lagt til det nye departementet. Senere, i 1962, ble også Statens rasjonaliseringsdirektorat overført. Statens informasjonstjeneste ble opprettet under Lønns- og prisdepartementet i 1965.

I 1972 ble Lønns- og prisdepartementet slått sammen med Familie- og forbrukerdepartementet til Forbruker- og administrasjonsdepartementet.

## Se også
*Liste over Norges lønns- og prisministre

## Referanser
Henri Grégoire

**Henri Jean-Baptiste Grégoire** (fransk uttale: [ɑ̃ʁi ʒɑ̃ batist ɡʁeɡwaʁ]; 1750–1831), ofte omtalt som **Abbé Grégoire**, var en fransk, katolsk prest, konstitusjonell biskop av Blois og revolusjonsleder. Han var en flammende forkjemper for opphevelsen av slaveriet, og støttet kravet om allmenn stemmerett. Han var også en av grunnleggerne av *[[Bureau des longitudes]]*, *[[Institut de France]]* og *[[Conservatoire national des arts et métiers]]*.

## Referanser
Fysisk datamodell

En **fysisk datamodell** (eller **[[databasedesign]]**) er en representasjon av et datadesign slik det er implementert eller ment å bli implementert i et databasestyringssystem. I livssyklusen til et prosjekt stammer det vanligvis fra en logisk datamodell, selv om den også på omvendt vis kan dekonstrueres fra en gitt databaseimplementasjon. En komplett fysisk datamodell vil inkludere alle databaseartefakter som kreves for å skape relasjoner mellom tabeller eller for å oppnå ytelsesmål, for eksempel indekser, begrensningsdefinisjoner, koblingstabeller, partisjonerte tabeller eller klynger. Analytikere kan vanligvis bruke en fysisk datamodell for å beregne lagringsestimater, og den kan inkludere spesifikke detaljer for allokering av lagring for et gitt databasesystem.

 dominerte syv databasesleverandører det kommersielle markedet: Informix, Oracle, Postgres, SQL Server, Sybase, IBM DB2 og MySQL. Andre relasjonsdatabase-systemer pleier enten å være eldre databaser eller brukes innenfor akademia som universiteter eller høyskoler. Fysiske datamodeller for hver implementering vil variere betydelig. Underliggende operativsystemkrav kan også gi forskjeller. For eksempel kjørte SQL Server lenge bare på Microsoft Windows-operativsystemer (fra og med SQL Server 2017 kan den kjøres på Linux). Oracle og MySQL kan kjøres på Windows, Solaris, Linux og andre Unix-baserte operativsystemer. Kravene til lagring, sikkerhet og mange andre aspekter ved en fysisk datamodell vil bli påvirket av systemet som velges.

## Fysisk skjema
Fysisk skjema er et begrep som brukes i dataforvaltning for å beskrive hvordan data skal representeres og lagres (filer, indekser, med mer) i sekundær lagring ved å bruke et bestemt databasebehandlingssystem, for eksempel Oracle, Sybase, SQL Server, og så videre).

I ANSI/SPARC-arkitekturen brukes en treskjemas tilnærming hvor det interne skjemaet er visningen av data som involvert i databehandlingsteknologi. Dette er i motsetning til et eksternt skjema som gjenspeiler et individs syn på dataene, eller det konseptuelle skjemaet som er integrasjonen av en mengde eksterne skjemaer.

I ettertid har det interne skjemaet blitt anerkjent for å ha to deler:

Det logiske skjemaet var måten data ble representert for å samsvare med begrensningene til en bestemt tilnærming til databasebehandling. På den tiden var valgene hierarkiske og nettverk. Selv om man beskrev det logiske skjemaet beskrev man imidlertid fortsatt ikke hvordan fysisk data ville bli lagret på diskstasjoner, som i steet er domenet til det fysiske skjemaet. I senere tid beskriver logiske skjemaer data i form av relasjonstabeller og *-*kolonner, objektorienterte klasser og XML-tagger.

En enkel mengde tabeller kan for eksempel implementeres på mange måter, opp til og med en arkitektur hvor tabellrader vedlikeholdes på datamaskiner i forskjellige land.

## Se også
* Databaseskjema
* Konseptuell datamodell
* Logisk datamodell

## Referanser
My Country, My Parents

***My Country, My Parents*** (originaltittel: *Wo he wo de fu bei*) er en kinesisk antologifilm fra 2019. Filmen er satt sammen av fire selvstendige kortfilmer som er regissert av Wu Jing, Zhang Ziyi, Xu Zheng og Shen Teng. De fire regissørene spiller hovedrollene i hver sine filmer. De fire segmentene skildrer Kinas historie og fremtid, fra den andre kinesisk-japanske krig og til et futuristisk Kina i 2050. Filmen er den tredje og siste i en filmserie som feirer grunnleggelsen av Folkerepublikken Kina, der de to andre er *[[My People, My Country]]* (2019) og *[[My People, My Homeland]]* (2020).

*My Country, My Parents* ble den fjerde mest innbringende filmen i Kina i 2021 og den 18de globalt. 

Den ble i tildelt prisen for fremragende film ved Huabiao Awards (sammen med flere filmer). 

## Referanser


## Eksterne lenker
*
Liste over tiår, århundrer og årtusen

Listen nedenfor inkluderer lenker til artikler med utfyllende detaljer om tiårene, århundrene og årtusenene fra  fvt. til 3000 evt.

## Fotnoter

## Se også

* 22. århundre, 23. århundre, 24. århundre, 25. århundre og 26. århundre – framtidige århundrer
* Kronologi
* Se kalender og liste over kalendere for andre måter år er gruppert.
* Se historie og verdens historie for andre måter historiske hendelser er samlet.
* For tidligere perioder, se universets historie, geologisk tidsskala og tidslinje over livets evolusjonshistorie.
Svend Bergstein

**Svend Bergstein** (1941–2014) var en dansk politiker og offiser. Han var Danmarks forskningsminister fra 1993 til 1994, som representant for Centrum-Demokraterne.

## Liv og virke
Han tjenestegjorde i Flyvevåbnet og pensjonerte seg med oberstløytnants grad. Han arbeidet også som analytiker ved Forsvarets Forskningstjeneste og lærer ved Forsvarsakademiet. Fra 1988 til 1993 satt han i forsvarsministerens faste analysegruppe.

Bergstein ble kjent for danske TV-seere som ekspertkommentator under Gulfkrigen i 1990/1991.

Da Centrum-Demokraterne ble med i Poul Nyrup Rasmussens regjering i 1993, ble Bergstein, som var partiets landssekretær, utnevnt til forskningsminister. Bergstein mente at regjeringen ikke tok forskningspolitikken alvorlig nok, og samarbeidet med Folketinget var dårlig. Han tok avskjed som minister i 1994. Året etter meldte han seg inn i Det Konservative Folkeparti.

Fra 1995 til 1999 var Bergstein forsvarsattaché ved Danmarks ambassader i Stockholm og Helsingfors, deretter seksjonssjef ved Forsvarsakademiet.

## Utmerkelser
Han var kommandør av Dannebrogordenen og den svenske Nordstjerneordenen.

## Referanser
Nordisk mesterskap i friidrett 2024

**Nordisk mesterskap i friidrett 2024** ble arrangert i Malmö 18.–19. mai. Arrangør var Malmö AI.

## Resultater, kvinner

### [[100 meter]]

### [[200 meter]]


Henriette Jæger vant A-finalen soleklart med en antatt vinnertid på ca. 22.7, men tidtagningen fungerte ikke, og siden det ble løpt A-finale og B-finale med beste tid gjeldende, måtte de løpe A-finalen på nytt helt til slutt i stevnet. Av seks løpere i den opprinnelige A-finalen, møtte bare tre opp i omløpet, og bare to fullførte. Jæger vant omløpet på 22.58, ny norsk rekord. Thureson, som vant B-finalen, ble nr. tre totalt.


### [[400 meter]]

### [[800 meter]]

### [[1500 meter (friidrett)|1500 meter]]

### [[5 000 meter (friidrett)|5000 meter]]

### [[100 meter hekk]]

### [[400 meter hekk]]

### [[3000 meter hinder]]

### 4x100 meter stafett


Norge var eneste lag som kom til mål, etter at både Finland og Danmark misset i vekslingene.


### 4x400 meter stafett

### [[Lengdehopp]]

### [[Høydehopp]]

### [[Tresteg]]

### [[Stavsprang]]

### [[Kulestøt]]

### [[Diskos]]

### [[Spydkast]]

### [[Sleggekast]]

## Resultater, menn

### [[100 meter]]

### [[200 meter]]

### [[400 meter]]

### [[800 meter]]

### [[1500 meter (friidrett)|1500 meter]]

### [[5 000 meter (friidrett)|5000 meter]]

### [[110 meter hekk]]

### [[400 meter hekk]]

### [[3000 meter hinder]]

### 4x100 meter stafett

### 4x400 meter stafett

### [[Lengdehopp]]


Daníel Ingi Egilsson satte ny islandsk rekord to ganger.


### [[Høydehopp]]

### [[Tresteg]]

### [[Stavsprang]]

### [[Kulestøt]]

### [[Diskos]]

### [[Spydkast]]

### [[Sleggekast]]

## Medaljefordeling

## Kilder
* Nordic Athletics Championships Malmö 18-19 May 2024
* Resultat Nordic Championship 2024
Nice View

***Nice View*** (originaltittel: *Ben xiao hai*) er en kinesisk dramakomedie fra 2022 regissert av Wen Muye. Filmen handler om en ung mann som starter en bedrift for å kunne finansiere en livsnødvendig operasjon for sin søster. Hovedrollen spilles av Jackson Yee.

*Nice View* ble den sjette mest innbringende filmen i Kina i 2022 og den 22de globalt. 

Den ble i tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Avisåret 1874

**Avisåret 1874** er en oversikt over etableringer, nedleggelser, hendelser, prisvinnere og personer med tilknytning til aviser i 1874.

## Hendelser
## Etableringer

## Dødsfall




## Referanser
Paulus av Samosata

**Paulus av Samosata** (ca 200–275) var biskop av Antiokia fra omkring 260 og regnes som den mest betydelige representanten for *den dynamistiske [[monarkianisme]]n*, en antitrinitarisme som knytter an til adoptianismen.
## Biskop Paulus' lære
Ifølge ham forente ved Jesu fødsel Guds *[[logos]]* (Guds fornuft eller visdom), som ikke ble tenkt personlig skilt fra Gud, seg med mennesket Jesus, som ellers til sin natur (*vere*) er «nedenfra». Den historiske Jesus er «bedre» enn andre mennesker, idet logos inboende i ham er - om enn ikke til arten skilt, men - til måten annerledes enn hos øvrige mennesker.

I året 269 e.Kr. ble det samlet en synode av hovedsakelig italienske biskoper i Antiokia, og ved den synoden ble biskop Paulus avsatt på grunn av kjetteri. Beslutningen ble imidlertid anfektet, og det drøyde til 272 innen han han ble definitivt avsatt, etter at den romerske keiser Aurelian hadde dømt til de italienske biskopenes fordel.

## Oppfølgende fordømmelse
Kanon 19 fra det første konsil i Nicaea handlet om paulianistene:

* *Når det gjelder paulianistene som har fløyet til den katolske kirke, er det blitt bestemt at de for all del må døpes på nytt; og hvis noen av dem som i tidligere tider har vært regnet blant deres presteskap skulle bli funnet uklanderlige og uten bebreidelse, la dem bli døpt på nytt og ordinert av biskopen av den katolske kirke; men hvis undersøkelsen skulle avdekke at de ikke er skikkede, burde de avsettes. På samme måte når det gjelder deres diakonisser, og generelt når det gjelder de som har blitt innskrevet blant deres presteskap, la den samme formen bli observert. Og diakonisser er slike som har tatt på seg habitten, men som, siden de ikke har håndspåleggelse, bare skal regnes blant lekfolket.

[[Athanasius av Alexandria]] erklærte at til tross for at tilhengerne til Paulus av Samosata døpte i treenighetens navn, klarte de det ikke i ortodoks forstand, og dette gjorde dåpen deres ugyldig.. Paulianistene så ut til å ha forsvunnet like etter konsilet, selv om [[paulicianistene]], en dualistisk sekt fra 700-tallet, ofte skulle bli feilidentifisert som en og samme.

==Litteratur==
* Hanns Christof Brennecke: *Zum Prozeß gegen Paul von Samosata: Die Frage nach der Verurteilung des Homoousios.* I: *Zeitschrift für die Neutestamentliche Wissenschaft*, Bd.&nbsp;75, 1984, s.&nbsp;270–290.
* Fergus Millar: *Paul of Samosata, Zenobia and Aurelian: The Church, Local Culture and Political Allegiance in Third-Century Syria.* I: *The Journal of Roman Studies'' 61, 1971, s. 1–17.

## Referanser
Frédéric Lordon

**Frédéric Lordon** (født 1962) er en fransk økonom og filosof, forskningsdirektør ved CNRS ved *Centre européen de sociologie et de science politique de Paris*. 

Han er en innflytelsesrik skikkelse i Frankrikes *Nuit-debout*bevegelse og har jevnlig bidratt til franske trykte og kringkastede medier om fransk og europeisk politikk, og skriver også en jevnlig meningsspalte for *[[Le Monde diplomatique]]*.

Han har argumentert for kommunisme som et alternativ til kapitalisme i bøker, artikler og medieopptredener, og har vært involvert i et prosjekt for å omforme samfunnsvitenskapen i en Spinoza-inspirert materialisme. Han regnes som en av de mest fremtredende intellektuelle stemmene til den radikale venstresiden i Frankrike i dag.

Frédéric Lordon ble uteksaminert fra École nationale des ponts et chaussées, HEC Paris og EHESS.

## Referanser


## Eksterne lenker
*
Nyhauglia

**Nyhauglia** ligger i skråningen øst for Fjøsangerveien, Fritz C. Riebers vei og deler av Statsminister Michelsens veg.

Veien er mye benyttet som sykkelvei, da veien binder sammen sykkelveiene langs Kanalveien og Paradisstranden (gamle Bergensbanen/Osbanen).
Sokrates Scholastikos

**Sokrates Scholastikos** (gresk: Σωκράτης ὁ Σχολαστικός, født omkring 380 i Konstantinopel, død ukjent men etter 439) var en gresk kirkehistoriker.

Sokrates Scholastikos var muligens av yrket advokat, men hans navn har gått inn i ettertiden for at han forfattet en kirkehistorie, *Historia Ecclesiastica*, i syv bøker, som utgjør en fortsettelse av Eusebios av Caesareas verk og behandler tiden 306-439. Han var en samtidig med historikerne Sozomenos og Theodoret.
## Biografi
Sokrates hadde Helladius og Ammonius Grammaticus som lærere, som var kommet til Konstantinopel fra Alexandria, der de i 391 hadde vært involvert i en voldelig revolt som kulminerte i ødeleggelsen av tempelet Serapeion i Alexandria.

Han mottok teologisk påvirkning fra den Origenes som ofte anses for ikke å ha vært helt rettroende. Sokrates kunne vise forståelse for kjetterske meninger uten imidlertid selv å forlate den rette lære. Dem gode kjennskap han gir til kjenne om novatianerne kunne kanskje peke mot en sympati i den retning.

Det er ikke bevist om han senere dro nytte av sofisten Troilus' lære. Det er egentlig usikkert hvilket livskall eller levebrød Sokrates hadde, men det kan utledes eller hjettet av hans verk at han var lekmann.

Han foretok muligens reiser til Kypros og Paflagonia.

Sokrates skrev på gammelgresk, og det opprinnelige verk het dermed egentlig Εκκλησιαστική Ιστορία (Ekklesiastiké Historía). Hans kilder var foruten Eusebius' verk også Rufinus' (som igjen bygger på Gelasius av Caesarea), og historikeren Eutropius samt kirkefedrene Athanasius og Gregor av Nazianz. Derutover benyttet han opplysninger og beretninger fra sin egen tid (bispelister, konsilsbeslutninger, den latinske Konstantinopels krønike) og trakk inn også muntlige beretninger og egne opplevelser. 

Sokrates omarbeidet sin Kirkehistorie en enkelt gang i sin levetid, og det er kun denne senere utgave som er fullstendig bevart. Derimot finnes det rester av den opprinnelige utgave på armensk. 

*Historia Ecclesiastica* ble på 500-tallet oversatt fra gresk til latin av Epiphanios Scholastikos, og er i moderne tid blitt utgitt av blant andre Migne.

## Litteratur
* Theresa Urbainczyk: *Socrates of Constantinople*, University of Michigan Press, Ann Arbor 1997 
* Hartmut Leppin: *Von Constantin dem Großen zu Theodosius II. Das christliche Kaisertum bei den Kirchenhistorikern Socrates, Sozomenus und Theodoret*, 1996 
* Hartmut Leppin: *The Church Historians: Socrates, Sozomenus, and Theodoretus*. I: G. Marasco (udg.): *Greek & Roman Historiography in Late Antiquity. Fourth to sixth century A.D*, 2003 
* Peter van Nuffelen: *Un héritage de paix et de piété. Étude sur les Histoires ecclésiastiques de Socrate et Sozomène*, 2005 

## Referanser
Makarios av Jerusalem

**Makarios I** (død i 335) var biskop av Jerusalem fra 312, 313 eller 314, etterfølgende biskop Hermon. Han var deltaker i det første konsil i Nikea. 

Biskop Makarios satte i gang utgravningene på Golgata, som et resultat av at han, ifølge legenden om Helena, fant Kristi grav og identifiserte hans kors. Biskop Makarios I er byggherren av Den hellige gravs kirke. Keiser Konstantin den store skriver til biskop Makarios rundt året 325:

::*«Jeg vil derfor spesielt at du skal være overbevist om at det jeg har tenkt å gjøre er åpenbart for alle, nemlig at jeg ikke har større omsorg enn dette hellige sted, som jeg har frigjort - ved guddommelig forsyn - fra den tunge byrden av dvask avgudsdyrkelse, best utsmykket av en praktfull bygning; et sted som var hellig i Guds øyne fra begynnelsen, men som nå fremstår enda helligere siden det er blitt trukket frem som et tydelig vitnesbyrd om vår Herres lidelse. ... Angående søylene og marmoren, bør du skrive til meg så raskt som mulig, etter å ha undersøkt dem personlig, hva du anser for å være det mest verdifulle og mest nyttige, slik at vi kan se av brevet ditt hvor mye og hva slags er nødvendig for å få dette brakt fra alle områder; for det er bare rettferdig hvis det helligste sted i hele verden er dekorert i henhold til det som seg hør og bør.»*

Makarios har helgenstatus i den katolske kirke (minnedag: 10. mars), de ortodokse kirkene (minnedag: 27. februar) og den koptiske kirke (minnedag: 5. november).
## Referanser
Korsvolltrikken

**Korsvollinjen** var en av Oslotrikkens strekninger, den gikk fra Bentsebrugata til Lisa Kristoffersens plass i strøket Korsvoll. Linjen åpnet 1. mai 1924 og ble drevet av Oslo Sporveier. Fra 1927 ble den betjent av linje 10 frem til nedleggelsen 17. januar 1949. Årsaken til nedleggelsen var at strekningen var en av byens minst trafikkerte trikkelinjer, og Oslo Sporveier ønsket å omstille den til trolleybussdrift.

Korsvolltrikken var en gren av Sagene ring som startet ved Bentsebrugata. Herfra gikk den via Advokat Dehlis plass og Bergensgata til Lisa Kristoffersens plass. I den andre enden fortsatte trikkene til Torshov og herfra videre langs Grünerløkka–Torshov-linjen til sentrum.

Kristiania Sporveisselskab begynte anlegg av Korsvollinjen i 1923. Før åpningen 1. mai 1924 var selskapet blitt overtatt av kommunen og fusjonert til det som året etter fikk navnet Oslo Sporveier. På den måten ble linjen den første som ble åpnet av det nye kommunale selskapet.

29. mai 1927 endret Oslo Sporveier linjenettet slik at linje 10 betjente Korsvollinjen. Korsvoll ble dermed forbundet med Stortorvet i sentrum, og fortsatte videre via Vestbanestasjonen til Skillebekk. I helgene gikk den videre til Skøyen. Ruten ble på den tiden betjent hvert kvarter. 18. februar 1940 ble den vestlige forbindelsen endret til å betjene Ullevål hageby-linjen. Det meste av driften ble utført av type H-trikker med to tilhengere.

Som følge av drivstoffmangel under andre verdenskrig ble Oslos trolleybussnett utvidet, og busslinje 21 mellom Skillebekk og Carl Berners plass ble omstilt til trolleybussdrift i 1943. I den sammenheng ble det etablert en trolleybusslinje fra Torshov til Bjølsen Depot ved Lisa Kristoffersens plass for at trolleybussene kunne få tilgang der. Ved krigens slutt besluttet Oslo Sporveier å legge ned noen av de minst trafikkerte trikklinjene. På den tiden hadde trikkene både en kjører og en konduktør, mens bussene bare hadde en sjåfør, så ved å omstille linjene kunne en spare driftskostnader. Oslo Sporveier besluttet derfor å omstille ytterligere tre linjer til trolleybussdrift. En av dem var linje 23, som gikk fra Bjølsen til Linaaes gate i sentrum, og som skulle erstatte Korsvollinjen.

Driften på Korsvollinjen endte 17. februar 1949, samme dag som Rodeløkkalinjen ble nedlagt. Trolleybussdriften startet 6. februar 1949.

## Kilder
* 
* 

## Referanser
Bjarne Kristensen

**Bjarne Kristensen** (1897–1942) var en norsk anleggsarbeider fra Stavanger og medlem av Rinnanbanden under andre verdenskrig. Han vervet seg som frontkjemper i Den norske legion før han ble rekruttert til Sonderabteilung Lola, kjent som Rinnanbanden, i mai 1942. Han ble likvidert av banden i desember 1942.

## Tidlig liv og bakgrunn
Lite er kjent om Kristensens tidlige liv og familie, men han var født i Stavanger i 1897. Før krigen arbeidet han som anleggsarbeider. Under okkupasjonen av Norge, valgte Kristensen å verve seg til Den norske legion, en enhet bestående av norske frivillige som kjempet på Østfronten under tysk kommando.

## Medlemskap i Rinnanbanden

### Innmelding og oppgaver
Bjarne Kristensen ble en del av Sonderabteilung Lola, bedre kjent som Rinnanbanden, i mai 1942. Gruppen, ledet av Henry Rinnan, samarbeidet med tysk sikkerhetstjeneste og var ansvarlig for å infiltrere og likvidere norske motstandsgrupper. Kristensen var involvert i ulike operasjoner, inkludert overvåking og deltakelse i likvidasjoner av mistenkte motstandsmedlemmer.

### Konflikter og problemer
Etter en tid i gruppen kom Kristensen på kant med flere av de andre medlemmene i Rinnanbanden. Han utviklet alkoholproblemer og ble beskrevet som ustabil og pratsom når han var beruset. Disse egenskapene gjorde ham til en sikkerhetsrisiko for gruppen, da han kunne avsløre deres aktiviteter under påvirkning av alkohol.

## Likvidering
Henry Rinnan ble bekymret for at Kristensen kunne stikke av eller avsløre gruppens hemmeligheter. Beslutningen om å likvidere ham ble tatt, og den 26. desember 1942 ble Bjarne Kristensen drept av Ivar Grande, Karl Dolmen og Arild Hjulstad Østby. Liket hans ble dumpet i Trondheimsfjorden.

Kristensens likvidering fant sted på samme dag som Kitty Lorange ble arrestert og Hans Cappelen sendte sin hustru Margot til Trondheim. I tillegg var likvideringen av Marino Nilsson, et annet bandemedlem, bare noen uker tidligere et klart signal om den interne brutaliteten i Rinnanbanden.

## Etterspill
Kristensens død illustrerer den brutale internjustisen og mistenksomheten som preget Rinnanbanden. Gruppen, som opererte fra Trondheim, brukte både vold og trusler for å holde kontroll over sine medlemmer og for å sikre sin lojalitet til den tyske okkupasjonsmakten. Rinnanbandens hovedkvarter i Brattørgata 12b, tidligere bolig til den henrettede motstandsmannen David Isaksen, ble et symbol på terroren som Rinnanbanden utøvde mot norske borgere.

## Referanser


*
Ivar S. Løge

**Ivar S. Løge** (født 1938) er en norsk forretningsmann og investor, kjent som pioner innen postordresalg i Norge.

Løge er utdanna siviløkonom fra Norges handelshøyskole i 1960.  Han arbeidet deretter for Ford, mens han på si skreiv om fotball for *[[Stavanger Aftenblad]]*. I 1965 ga han ut *Tippeboken* på eget forlag, som solgte  eksemplarer på postordre. Løge tjente raskt bedre på bivirksomheten enn på den faste jobben sin, og fra 1968 satsa han på postordre på heltid.

De første åra dreiv Løge med framkalling av fotofilm og salg av dameparykker. Gjennom selskapet *Direct* begynte han også med mer generelt postordresalg, først og fremst via annonsering i ukepressa. Etterhvert begynte selskapet også med sin egen postordrekatalog. Ved sida av dette hadde Direct også sin egen Direct Music Club, som ble en stor suksess og førte til at hele Direct ble kjøpt opp av plateselskapet PolyGram i 1977.

I 1980 starta Løge selskapet *Select*, som dreiv med postordresalg igjennom Select-katalogen. Select var i 1980- og 1990-åra en sterk merkevare, og katalogen ble distribuert til alle Norges husstander. I toppåret 2008 omsatte Select for 140 millioner kroner, men selskapet sleit med overgangen fra postordre til netthandel i 2010-åra. Løge hadde trukket seg ut av den daglige drifta i 2004–2005, og i 2022 solgte han restene av selskapet, etter flere år med underskudd.

Etter at Løge trakk seg ut av postordrebransjen har han blitt en av de største private investorene på Oslo Børs. Han hadde i 2021 en formue på 1,4 milliarder kroner.

Løge er født og oppvokst på Bryne og bosatt i Oppegård. Han har gjennom åra gitt betydelig økonomisk støtte til Bryne fotballklubb. 

## Referanser
A Man Apart

***A Man Apart*** er en amerikansk actionthrillerfilm fra  regissert av F. Gary Gray og co-produsert av og med Vin Diesel i hovedrollen som Sean Vetter, en undercover DEA-agent som er på en vendetta for å slå ned en mystisk narkobaron ved navn Diablo etter hans kone blir myrdet. I filmen spiller også Larenz Tate, Timothy Olyphant, Geno Silva og Steve Eastin.

## Referanser


## Eksterne lenker
*
Sykkelskap

Et **sykkelskap** eller en **sykkelboks** er et skap eller en boks der det kan plasseres og låse sykler, vanligvis 1-2 per skap. De er ofte uten innsyn slik at tyver ikke skal bli fristet, beskytter mot været og tilfeldig hærverk.

Det kan være en lettvint måte å få en trygg sykkelparkering, og kan være et rimeligere alternativ til sykkelgarasje. De tilbys vanligvis på steder hvor mange syklister trenger sykkelparkering for lengre tid (som for pendlere i løpet av arbeidsdagen), eller ved knutepunkter som jernbanestasjoner og bussterminaler.

## Form
Skapet har vanligvis en grunnflate formet som trekant eller rektangel for å passe til 1-2 vanlige sykler. For eksempel kan en boksmodul være rektangulær med en diagonal skillevegg slik at den får to trekantede rom for en sykkel hver, med dør på hver sin side.

## Innsyn
Sykkelskap blir vanligvis bygget med ugjennomsiktige vegger for å unngå å friste tyver, samt beskytte mot vær og hærverk.

Imidlertid har sykkelskap blitt brukt av hjemløse eller til oppbevaring av andre ting enn sykler, og det finnes derfor også sykkelskap med vindu eller gitter for å gjøre det lettere å føre tilsyn.

## Låser
Det finnes mange ulike løsniner for tilgang og låsing. Noen bokser leies ut for en fast periode, mens med andre systemer kan det være førstemann til mølla. Noen er appstyrte, mens andre deler ut kode eller nøkkel, eller krever at man tar med egen hengelås.

Statistikk fra Bay Area Rapid Transit antyder at skap driftet etter førstemann til mølla-prinsippet utnytter kapasiteten 7-10 ganger mer effektivt enn en løsning med eksklusiv tildeling.

## Se også
* Sykkelparkering
* Sykkeltyveri

## Referanser
Grenola (Kansas)

**Grenola** er en amerikansk by som ligger i Elk County i Kansas.

Byen hadde 151 innbyggere i 2020, og dekker et areal på 1,24&nbsp;km².

## Historisk befolkningsdata

## Referanser


## Eksterne lenker
*
Bozo-folket

**Bozo-folket** er en etnisk gruppe i Mande som hovedsakelig befinner seg langs elven Niger i Mali. Navnet Bozo antas å stamme fra Bambara og «bambushus»; folket aksepterer det som å referere til hele den etniske gruppen, men bruker mer spesifikke klannavn som Sorogoye, Hain og Tieye selv. De er kjent for sin fisking og blir noen ganger referert til som «elvens mestere».
Gang- og sykkelveg

En **gang- og sykkelveg** (eller **-vei**), er en type veg med blandet trafikk av fotgjengere og syklister. 

De kan være et lettere alternativ enn å bygge separate gangveger og sykkelveger, og tar litt mindre plass. Ofte er de designet for fotgjengere, selv om de primære brukerne forventes å være syklister. En studie fant at mange er forvirret over hvordan gang- og sykkelveger skal brukes og hvordan man skal oppføre seg.

Gang- og sykkelveg kalles også av og til for **gang- og sykkel''sti**''  på folkemunne, men i motsetning til veg-endingen er ikke sti-endingen definert som et juridisk begrep i de norske trafikkreglene. 

## Konflikt og fremtid
Gang- og sykkelveger blir kritisert for å skape konflikt mellom gående og syklende siden det er trangt og stor hastighetsforskjell. Ofte passerer syklister fotgjengere bakfra i stor hastighet uten at fotgjengerne er klar over at syklisten kommer. Noen gang- og sykkelveger er derfor utstyrt med vegmerking som tildeler egne felter for syklister fra fotgjengere, for eksempel med hvite og gule striper. Selv om slik vegmerking kan dempe konflikten er den imidlertid mest av symbolsk art, og ikke et fysisk skille.

Det britiske transportdepartementet vedtok i 2020 å gå bort fra kombinerte gang- og sykkelveger i tette bymiljøer, og går i stedet inn for å fysisk skille syklister fra fotgjengere. I Norge har Syklistenes Landsforening tatt til orde for å i mest mulig grad skilles fra andre trafikantgrupper.

## Gå på venstre eller høyre side
En annen utfordring er at det varierer hvilken side fotgjengere går på gang- og sykkelveger. Spørmålet handler om man skal behandle det som en vanlig bilveg (hvor fotgjengere bør gå med ansiktet mot møtende trafikk, altså på venstre side i Norge) eller om det skal tolkes som en sti (hvor fotgjengere kan gå hvor de vil). Trygg Trafikk anbefaler at man går på venstre side også på gang- og sykkelstier. Man vil da møte den andre trafikantgruppen ansikt til ansikt og er med på å hjelpe at man tar mer hensyn til hverandre.

## Se også
* Sti
* Sykkelfelt
* Sykkelinfrastruktur
* Sykling på fortau, sykling i blandet trafikk sammen med fotgjengere
* Sykkellover, lovverk relatert til sykling

## Referanser
Delt buss- og sykkelfelt

Et **delt buss- og sykkelfelt** er et bussfelt som syklister har lov til å bruke. Det varierer hvor populært det er blant syklister. Viktige faktorer er bredden på kjørefeltet, hastigheten til bussene, antall busser, og om det finnes alternative sykkelfelt tilgjengelig eller ei. Det gir flere fartsårer å sykle på, men er en type blandet trafikk som er omdiskutert blant syklister. 

I Norge er det generelt lov med **sykling i kollektivfelt**, hvilket sikrer god fremkommelighet for sykler. I 2020 dømte høyesterett et tilfelle av sykling i kollektivfelt som ulovlig. Dommen sier ikke at sykling i kollektivfelt i seg selv er ulovlig, men la vekt på at det ifølge lovverket må gjøres på en måte som tar hensyn til trafikken.

Forskning utført av britiske Transport Research Laboratory beskriver delte buss- og sykkelfelt som "generelt veldig populære" blant syklister. En veiledning utgitt av den offentlige kampanjen Cycling England støttet bruk av bussveier fordi det gir syklister en "direkte og barrierefri rute inn til bysentrum" samtidig som de unngår komplikasjoner knyttet til fotgjengere på gang- og sykkelveger. En fransk undersøkelse fant at 42% av syklistene var positive for delt buss- og sykkelfelt, mens 33% var usikre og 27% som var imot. Mange sykkelaktivister så på dette som mer attraktivt enn sykkelveger, mens andre protesterte mot busseksos, et problem som kan unngås ved å erstatte fossilbusser med elektriske.

Politisk kan det være enklere å argumentere for finansiering av delt sykkel- og bussfelt fremfor separat sykkelvei og bussfelt. Forslag om bussfelt møter ofte motstand fra syklister og bilister fordi bussfeltet ofte innsnevrer de andre kjørefeltene som i utgangspunktet deles av biler og syklister.  Ifølge en rapport har bussjåfører og syklister har også en tendens til å ha et konfliktfylt forhold, men i enkelte byer har det blitt gjort tiltak for å sikre kommunikasjon og forståelse mellom de to trafikantgruppene.

I Nederland, som i mange sammenhenger sees på som et foregangsland innen sykling, er blandede buss- og sykkelfelt uvanlig, og i henhold til retningslinjene for bærekraftig sikkerhet vil de bryte prinsippet om adskilt trafikk. Å sette trafikanter med svært ulik masse og hastighet i samme kjørefelt frarådes derfor generelt.

## Se også
* Sykkelinfrastruktur

## Referanser
Torodd Kinn

**Torodd Kinn** (født 1967) er en norsk språkforsker og professer ved Universitetet i Bergen.

Kinn er utdanna ved Universitetet i Bergen med tysk, allmenn lingvistikk og nordisk i fagkretsen. Han ble cand.philol. i 1993 og disputerte for dr.art.-graden i 2001 med avhandlinga *Pseudopartitives in Norwegian*. I 2006 ga han ut *Academic Voices – Across Languages and Disciplines* sammen med Kjersti Fløttum og Trine Dahl. 

Han blei ansatt som førsteamanuensis i nordisk språkvitenskap ved Universitetet i Bergen i 2006 og har vært professor der siden 2011.

Kinn forsker hovedsakelig innenfor norsk grammatikk, semantikk og språkhistorie, men har også forska innenfor tekstlingvistikk og personnavn. Sammen med Lars Anders Kulbrandstad ga han ut den fjerde utgaven av *Språkets mønstre* i 2016. Denne læreboka i det norske språksystemet kom i femte utgave under navnet *Språkmønster* i 2023.

## Eksterne lenker
*  Torodd Kinn ansattprofil ved UiB
*  Torodd Kinns publikasjonsliste
Firedagers i Dunkerque 2024

**Firedagers i Dunkerque 2024** var et sykkelritt i Frankrike med oppstart 14. mai 2024 og målgang 19. mai 2024. Rittet var for mannlige, profesjonelle syklister, og var en del av UCI ProSeries 2024.

Rittet ble vunnet av Sam Bennett.
## Lag

## Etapper

### Trøyene dag for dag

### 1. etappe

### 2. etappe

### 3. etappe

### 4. etappe

### 5. etappe

### 6. etappe

## Resultater

## Startliste

## Referanser


## Eksterne lenker
*
*
Nyhaugåsen

**Nyhaugåsen** er en vei på Paradis i bydelen Fana i Bergen. Veien starter som en sidevei fra Conrad Mohrs veg, og fører mot Fjøsanger. Veien deler seg i to og går videre sørover på hver sin side av åsen, hvorpå begge møter Søre Nyhaugåsen.

## Kilder
* Postens adressesøk.
Jacob Hanstad

**Jacob Hanstad** (født 2002) er en norsk fotballspiller som spiller for .

## Referanser


## Eksterne lenker
*
Streimel

**Streimel** på norsk også **Shtreimel** er en rund, bred skinnhatt. Den bæres av gifte menn innenfor den hasidiske jødedom. En streimel brukes ved sabbat eller høytider av jøder med opprinnelse fra Galicja, Ungarn eller Romania. Den skiller seg fra en *[[spodik]]* som er smal og høy pelslue, med en konisk form. Spodiken bæres av hasidiske jøder med opprinnelse i Polen*.*
## Se også
* Kolpik
## Referanser

## Eksterne lenker
*